التوراه

التوراه باللغه العبريه يعنى الشريعه و التعاليم اليهوديه (توريه من فعل يورى يعنى يشوف) ، وترمز التوراه للأسفار الخمسه الأُولانيه من الكتاب المقدّس اليهودى (التاناخ)."MORE ON THE KETEF HINNOM AMULETS in Ha'aretz," Paleojudaica, Sept. 2004.  وينقسم الكتاب المقدس اليهودى (التاناخ) لتلات أقسام، "توراه" و "نڤييم" يعنى انبيا، و هو القسم المتعلق بالأنبيا، و"كيتوڤيم" يعنى كتب و هو قسم الأدب اليهودى.

 مكونات التوراه 

تتكون من حكايات عن خلق العالم و بداية الدين اليهودى و نظام تشريعى متكامل و منظّم و خطوط فلسفيه عريضه ليها علاقه بالدين اليهودى، و كمان كتير من القوانين والسنن الواضحه و المحدده اللى تحكم تصرّفات البشر، وتتشابه دى القوانين التوراتيه بالقوانين و السنن فى الشرق الوسطانى القديم.

 رأى اليهود فى التوراه 
كتير من اليهود بيعتبرو التوراه هيا الكلمه الفصل لما يتعلق الأمر بالدين اليهودى أو كمرجع يرجع ليه اليهود فى الأمور العقائديه ، كتير من اليهود و المسيحيين بيعتبرو التوراه كلام الله و انها مش محرفه و ان الله ملاها علا نبيّه موسى فى شبه جزيرة سينا.

 أسفار موسى الخمسه 
 السفر الأول:وهو سفر التكوين أو الخلق، و ذكر فيه خلق العالم، و حكاية آدم و حوا و شجرة معرفة الخير و الشر و أولادهم، ونوح والطوفان و تبلبل الألسنه يعنى اختلاف اللغات ، بعدين حكاية ابراهيم وابنه اسحاق وابنه يعقوب وعيسى، بعدين حكاية يوسف.
 السفر التانى: سفر الخروج -يعنى خروج اليهود من مصر- وفيه حكاية موسى من والدته وبعثته ، و فرعون و خروج موسى و الاسرائيليين من مصر، و صعود موسى الجبل و ان الله اتكلم معاه و ادا له الواح الوصايا العشر و كسرها و كتبها بنفسه.
 السفر التالت: سفر اللاويين-يعنى كهنة اليهود - وفيه حكم القربان و الطهاره و مايجوز أكله و الممنوع اكله ، و مش دا من الفرايض و الحدود.
 السفر الرابع: سفر العدد، بعضه فى الشرائع، وبعضه فى أخبار موسى و اسرائيل فى التيه فى سينا
 السفر الخامس: سفر التثنيه - يعنى تكرار الكلام تانى .

 الاسلام والتوراه 

يتفق المسلمين فى ايمانهم مع اليهود علا أن التوراه كتاب الله نزله علا نبى الله موسى و فيها حكم الله وهدى و نور و رحمه كما توضّح الآيات فى القرآن، بعض الشيوخ بيقولو أن التوراه حصل ليها تغيير كبير فيه زياده و نقصان مقارنه بالتوراه المنزّله علا نبى الله موسى.

 المسيحيه و التوراه 
يؤمن المسيحيين بالكتب اليهودية ( التوراه و الانبيا والكتب ) و بيسموها العهد القديم، يعنى اللى قبل المسيح يسوع. و التوراه تتكون من الكتب (الأسفار) الخمسة الأولانيه من الكتاب المقدس (التكوين، الخروج، اللاويين، العدد، و التثنيه) لكنهم غير ملزمين باللى فيه زى الختان اللى الدين المسيحى لغاه.

 وصلات برانيه 
 الكتاب المقدس العبرى (التناخ)
 دراسات عن العهد القديم من وجهة نظر مسيحية
 كتاب العهد القديم  
 مواعظ عن كتب العهد القديم 
 النص الكامل للكتاب المقدس (اليم) باللغة العربية، التوراة تتكون من الكتب الخمس الأولى
 التوراة المكتوبة  على موقع https://www.aslalyahud.org 
 مصادر 

كتاب مقدس
كتاب مقدس